**АҒЫЛШЫН ТІЛІ БАҒДАРЛАМАСЫНЫҢ ЕРЕЖЕСІ**

**I. ЖАЛПЫ ЕРЕЖЕЛЕР:**

* 1. Осы Ереже **ағылшын тілінің екі жылдық бағдарламасын** іске асыру үшін осы Ережедегі 3-бөлімнің 3.1-тармағында көрсетілген Қазақстан Республикасының жоғары оқу орындарына (бұдан әрі - "ЖОО және/немесе ЖОО") **грант беруге байқау өткізуді регламенттейді.** Сондай-ақ осы Ереженің шарттарына сәйкес конкурстық іріктеуде жеңіске жеткен ЖОО-да ағылшын тілі бағдарламасы бойынша білім алушылардың іріктеуін регламенттейді.
	2. Байқау академик **Ш. Есенов атындағы ғылыми білім беру қорының** (бұдан әрі – «Қор») бастамасы бойынша өткізіледі және қаржыландырылады.
	3. Қормен ұйымдастырылған ағылшын тілін онлайн оқыту (бұдан әрі – «Курстар») **2024-2026 оқу жылдары** ішінде тіл иесі болып табылатын оқытушылармен ұсынылған әдістеме бойынша ағылшын тілін үйренуге мүмкіндікті ұсынады;
	4. **Жобаның мақсаты:** ЖОО студенттері мен оқытушыларын ағылшын тіліне оқыту арқылы Қазақстан Республикасы Жоғары оқу орнының бәсекеге қабілеттілігін арттыру.
	5. **Жобаның міндеттері:** келесі тілдік құзыреттерді қалыптастыру арқылы тілдік орта құру:
		1. Сөйлеу - сөйлеу әрекетінің негізгі түрлеріндегі коммуникативті дағдыларды жетілдіру;
		2. Тілдік - таңдалған тақырыптар мен қарым-қатынас салаларына сәйкес жаңа тілдік құралдарды игеру; қолданылатын лексикалық бірліктердің көлемін арттыру; коммуникативтік мақсаттарда тілдік бірліктермен жұмыс істеу дағдыларын дамыту;
		3. Компенсаторлық - шет тіліндегі ақпаратты алу және беру кезінде тілдік құралдардың жетіспеушілігі жағдайында түсіндіру дағдыларын одан әрі дамыту;
		4. Оқып жатқан студенттер мен оқытушылардың ағылшын тілін өз бетінше және үздіксіз оқып-үйренуге, оның көмегімен одан әрі өз бетінше білім алуға, білімнің әртүрлі салаларын зерделеу кезінде шет тілін пайдалануға қабілеттілігі мен дайындығы.
	6. Байқау Серіктесі және оқытушы компания - Ұлыбританияныңжетекші «**Bonas MacFarlane Education» тіл орталығы**;
	7. Ағылшын тілін оқыту бойынша курстарды Bonas Macfarlane Education тіл орталығының оқытушылары/тіл иелері студенттер, магистранттар, докторанттар, оқытушылар, ЖОО қызметкерлері үшін **2024 жылдың қазан айынан бастап 2025 жылдың мамыр айына дейін 8 (сегіз) ай бойы, аптасына 2 (екі) рет (90 минуттан)** «English for Special Purposes» тобында өткізетін болады.
	8. **Гранттар саны** – **Қордың шешімі бойынша бір академиялық жылда** **160 (жүз алпыс).** Қор бөлінетін гранттардың санын дербес анықтауға (азайту және/немесе көбейту), тілді меңгеру деңгейіне және уәждемесіне қарай студенттер, магистранттар, докторанттар, оқытушылар, ЖОО қызметкерлері арасында дербес бөлу құқығын өзіне қалдырады.
	9. Сабаққа белсенді қатысқан (үй тапсырмаларын орындау) және тестілер бойынша (бастапқы, аралық және финалдық) прогресс нәтижелерінің үздік көрсеткіштері бар бағдарламаға қатысушылардың кемінде 25-і (жиырма бесі) қор қаражаты есебінен IELTS тестіне алдын ала дайындалу және тапсыру мүмкіндігіне ие болады.
1. **БАҒДАРЛАМАНЫҢ ЖАЛПЫ КЕЗЕҢДЕРІ**:

**1 -КЕЗЕҢ**

* 1. ЖОО арасында конкурстық іріктеу. ***2024 ж. қаңтар-сәуір;***
		1. Бағдарлама анонсы *-* ***2024 ж. 12 ақпаннан бастап****;*
		2. ЖОО-рынан өтінімдер жинау - ***2024ж. 15 ақпанынан бастап 28 наурызына дейін;***
		3. ЖОО-рынан алынған өтінімдерді бағалау – ***2024ж. 01-15 сәуір аралығында;***
		4. 1 (бірінші) тур жеңімпаздарын хабарлау - ***2024 ж. 16 сәуіріне дейін;***
		5. ЖОО-дарды бағалау - ЖОО-дарға іссапарлар - ***2024 ж. 22-26 сәуір аралығында;***
		6. Жеңімпазды анықтау – ***2024ж. 30 сәуір****;*
		7. Ынтымақтастық туралы меморандумға қол қою – ***2024ж. 30 мамырына дейін****;*
		8. Қор, «Bonas MacFarlane Kazakhstan» және байқау жеңімпазы-ЖОО арасында 3 жақты шарт жасасу – ***2024ж. маусым.***

**2-КЕЗЕҢ**

* 1. Бағдарламаға білім алушыларды іріктеу:
		1. Жеңімпаз ЖОО-да ақпарат-сессияларды өткізу – ***2024ж. қыркүйек;***
		2. Өтінімдерді жинау – ***2024ж. 01-20 қыркүйек аралығында;***
		3. Бағдарламаның қатысушыларын анықтау – ***2024ж. 01 ​​қазанына дейін;***

**3-КЕЗЕҢ**

2.3. Байқау жеңімпазы-ЖОО-да онлайн білім беру - ***2024 ж. қазан – 2025 ж. мамыр****;*

* + 1. Оқытуды бастау – ***2024ж. 07 қазан;***

**4-КЕЗЕҢ**

2.4. Жобаны жабу және Байқау нәтижелерінің презентациясы - ***2025 ж. маусым-шілде****.*

2.5. Қатысушылардың сертификаттарын беру – ***2025ж*. *маусым*;**

2.6. IELTS емтиханы бойынша 25 (жиырма бес) үздік бағдарлама қатысушысын сертификаттау – ***2025ж. маусым;***

2.7. **Бағдарламаның нәтижелері бойынша есеп** - ***2025 ж. шілде.***

**III. БАЙҚАУҒА ҚАТЫСАТЫН ЖОО-ҒА ҚОЙЫЛАТЫН ТАЛАПТАР**

* 1. Байқауға Астана және Алматы қалаларынан тыс жерде орналасқан (Сүлейман Демирел университетін қоса алғанда) Қазақстан Республикасының ЖОО ғана қатыса алады.
	2. Байқауға өтінім беретін жоғары оқу орындары бүкіл оқу мерзіміне бағдарламаны барлық қажетті **техникалық қажеттіліктермен**, оның ішінде оқытуды өткізуге арналған онлайн-платформамен қамтамасыз етуге келісімді автоматты түрде растайды.
	3. ЖОО ішіндегі шақырылған оқытушылардың мәселелерін шешу және навигация үшін кураторды/үйлестірушіні қамтамасыз етеді. Куратор/үйлестіруші онлайн-сабақтардың өткізілуіне бақылау жүргізеді.
	4. ЖОО тарапынан өтінімді университеттің **проректордан төмен емес** **лауазымы бар** өкілі береді және жетекшілік етеді.

**IV. ЖОО АРАСЫНДА БАЙҚАУДЫ ӨТКІЗУ ТӘРТІБІ**

4.1. Байқау 2 (екі) кезеңде өткізіледі.

4.2. **Байқаудың 1 (бірінші) кезеңі:**

4.2.1. ЖОО-ның уәкілетті өкілдері арқылы Байқауға қатысуға ниет білдірген ЖОО **2024 жылдың 15 ақпанынан бастап 28 наурызына дейінгі мерзімде (осы Ереженің 4.2.2. тармақшасында көрсетілген уақытқа дейін)** Байқаудың ұйымдастыру комитетіне белгіленген нысанда өтінім береді.

4.2.2. **Өтінімдерді қабылдау 2024 жылдың 28 наурызында, Астана уақыты бойынша сағат 15:00-де (GMT+5) аяқталады. Көрсетілген мерзімнен кейін берілген өтінімдер қарауға жатпайды.**

* + 1. Өтінімді қордың [yessenovfoundation.org](file:///C%3A%5C%5CUsers%5C%5CHP%5C%5CDownloads%5C%5Cyessenovfoundation.org) сайтында **жүктеп алуға болады.** Өтінімдер нысанда берілген ақпарат, ЖОО сайтында орналастырған ақпараттың сапасы, рейтингтік көрсеткіштер бойынша тәуелсіз сараптама комиссия тарапынан бағаланады.
		2. Сканерленген қосымшалары бар **электронды түрдегі** өтінімді Қордың info@yessenovfoundation.org электрондық поштасына жіберу қажет. **Қағаз нұсқадағы құжаттар қабылданбайды.**
	1. **Байқаудың 2 (екінші) кезеңі:**

4.3.1. Байқаудың 2 (екінші) кезеңіне белгіленген мерзімде Байқауға қатысуға өтінімдер жіберген және іріктеудің бірінші кезеңінен өткен 3 (үш) ЖОО жіберіледі.

4.3.2. Бұл ЖОО университеттің мүмкіндіктері мен ыңғайлықтарымен жеке танысу үшін қордың өкілінен құралған бағалау тобы іссапарға жіберіледі.

4.3.3. **Байқау жеңімпазы туралы ақпарат Қордың сайтында 2024 жылдың 30 сәуірінен кешіктірілмей орналастырылады.**

4.3.4. Қор байқауда жеңіске жеткен ЖОО-мен ынтымақтастық туралы Меморандумға қол қояды, ал кейінірек ЖОО-да бағдарламаны іске асыру үшін үшжақты шартқа қол қойылады.

4.3.5. Қордың өкілдері барлық байқауға қатысушыларға өтінім нысанын дұрыс толтыруда ақпараттық қолдау көрсететін болады.

4.3.6. **Қор тарапынан кеңес алу үшін контактілер:**

- Ирина Грищенко, ұялы тел.: +7 771 775 1815, irina.g@yessenovfoundation.org;

- Әйгерім Сұлтан, ұялы тел.: +7 701 627 9607, aigerim.s@yessenovfoundation.org.

**V. БІЛІМ АЛУШЫЛАРҒА ҚОЙЫЛАТЫН ТАЛАПТАР ЖӘНЕ БАЙҚАУ ЖЕҢІМПАЗЫ-ЖОО-ДА АҒЫЛШЫН ТІЛІ БАҒДАРЛАМАСЫ БОЙЫНША ІРІКТЕУДІ ЖҮРГІЗУ ТӘРТІБІ**

**5.1. «General English» тобының қатысушы-студенттеріне қойылатын талаптар:**

* + 1. 2024 оқу жылының басында қордың өкілдеріне өтінімдегі эссені қоса алғанда, байқаудың шарттарында көрсетілген құжаттармен бірге толтырылған және жіберілген/табысталған өтінім арқылы байқауға қатысу туралы өзінің шешімін растаған, бакалавриаттың 2,3,4 курс студенттері.
		2. Үміткердің орташа GPA деңгейі 2,5 және одан жоғары болуы тиіс.
		3. Ізденуші ЖОО-ның ғылыми, қоғамдық өміріне құжаттық белсенді қатысуын мәлімдей және растай алады, бұл курста тегін оқу мүмкіндігін алуға ізденушінің пайдасына қосымша бонус бола алады.
		4. Ізденуші тіл иесімен тілді оқу мүмкіндігі үшін ағылшын тілінің А1 деңгейінен төмен емес деңгейін меңгеруі тиіс. Бұл курстарда оқу, университетте оқу сертификаттарының бар болуымен немесе Қор өкілдеріне ауызша сұхбаттасу жолымен расталады.
		5. Университет басшыларының (Ректордың, Проректордың, Университеттің Ғылыми Кеңесі мүшелерінің, Институт Директорының, Деканының, кафедра меңгерушісінің) туысқаны болып табылатын студент Байқауға арналған өтінімде алыс туыстық байланыстарды көрсетуі тиіс.
	1. **«Еnglish for Special Purposes» топтарының қатысушысы-оқытушыларына, магистранттарына және докторанттарына қойылатын талаптар:**
		1. ЖОО оқытушылары, қызметкерлері, ЖОО-да білім алатын магистранттар мен докторанттар Байқау қатысушылары бола алады.
		2. Ізденуші ЖОО-ның ғылыми, қоғамдық өмірінде белсенді қатысуын құжатпен мәлімдеп, растай алады, ал бұл ізденушінің пайдасына курстарда тегін оқу мүмкіндігін алу үшін қосымша бонус бола алады.
	2. **«General English, English for Special Purposes» байқауын өткізу тәртібі:**

**Жалпы ақпарат:**

* + 1. Ағылшын тілі бағдарламасына қатысу үшін студенттер мен оқытушылар іріктеуін Қордың, «Bonasmacfarlane Education» тіл орталығының қызметкерлері, курс тренерлері онлайн-форматта жүргізеді. Қажет болған жағдайда және Қордың уәкілетті өкілдерінің қалауы бойынша осы Ереженің 5.4.1.4-тармақшасына сәйкес байқауға қатысушылардың ағылшын тілін меңгеру деңгейі ауызша тексерілуі мүмкін.
		2. Байқауға іріктеу кезеңінде ЖОО Қор өкілдерінің пайдалануына онлайн платформаны ұсынады.
		3. Жеңімпаздар берілген өтінімнің сапасы, тестілеу деңгейі бойынша анықталады. Байқау жеңімпаздарының қорытынды тізімі ЖОО барлық ақпараттық арналары арқылы жарияланады.
		4. Ізденушілерге байқаудағы жеңісі туралы өтінімде көрсетілген байланыс ақпараты бойынша **2024 жылдың 01 қазанынан кешіктірмей** жазбаша және ауызша нысанда хабарланады.
		5. Байқау жеңімпаздарының соңғы тізімі Қордың бұйрығымен ағылшын тілін оқыту бағдарламасына қатысушылардың ресми расталған тізімі түрінде бекітіледі.
		6. **2024 жылдың 07 қазанына дейін** Бағдарлама қатысушыларына топтар бойынша бөлу туралы ақпарат, сабақ кестесі хабарланады, **демеушілік көмек көрсету туралы шарттарға қол қойылады**, сондай-ақ басқа да қажетті ұйымдастырушылық жұмыстар жүргізіледі.
	1. **Студенттер мен оқытушылар арасында бағдарлама қатысушыларының байқауы 2 (екі) кезеңде өткізіледі.**
		1. **Білім алушыларды өтінімдер бойынша іріктеу:**
			1. Байқауға қатысуға ниет білдірген студент, магистрант, докторант, оқытушы, ЖОО қызметкері **2024 жылдың 20 қыркүйегіне дейінгі мерзімде** ЖОО-ның онлайн-платформасында белгіленген нысанда өтінім береді *(Қор өтінімдерді беру күндерін біржақты тәртіпте өзгертуі мүмкін).*
			2. Өтінім сауалнамалық деректерді, академиялық және ғылыми салалардағы жетістіктер туралы ақпаратты қамтиды. Өтінімге келесілерді тіркеу қажет:
1. Жеке куәлігінің көшірмесі;
2. Соңғы оқу жылындағы транскрип (студенттер мен магистранттар үшін);
3. Ізденушінің сертификаттары мен дипломдарының, марапаттарының көшірмелері - кемінде 2 сертификат\*;
4. Жарияланымдар - кемінде 2 сертификат\*;
5. Эссе (750 сөзден аспауы керек), онда **сіз ағылшын тілін білсеңіз, жеке өміріңіз, мансабыңыз қалай өзгеретінін көрсетуіңіз керек. Өзіңіз үшін қандай білім деңгейі жеткілікті деп ойлайсыз? Осы деңгейге жету үшін не істеуге дайынсыз және тілді үйренуге қанша уақыт жұмсайсыз?**

*\*Қор сертификаттардың шектеулі санын қарастырады. Үміткер өз жетістіктерін жақсы жағынан көрсететін сертификаттарды өз бетінше таңдауы керек.*

* + - 1. Бұл кезеңде студенттер оқу үлгерімінің деңгейіне, өтініштерді толтыру сапасына, ынталандыру хатының мазмұнына және жетістіктерінің болуына қарай іріктеледі.
			2. Өтінімдерді жинау кезеңінде Қор өкілдері өтініш берушінің ағылшын тілін білу деңгейін анықтау үшін қысқаша сұхбат жүргізе алады.
	1. **Деңгейді анықтау үшін тестілеу:**
		1. Тестілеуге белгіленген мерзімде Байқауға қатысуға өтінім жіберген және Байқаудың 1 (бірінші) турынан өткен студенттер, магистранттар, докторанттар, оқытушылар, университет қызметкерлері жіберіледі.
		2. Тестілеу ағылшын тілін білу деңгейін анықтауға бағытталған.
		3. Тест **онлайн режимінде** **2024 жылдың 24 қыркүйегінен кешіктірілмей** өткізіледі.

**VI. АҒЫЛШЫН ТІЛІ КУРСТАРЫНДА ОҚУ ШАРТТАРЫ**

6.1. Байқау жеңімпазымен курстарда 1 (бір) жыл оқуға келісімшарт жасалады.

6.2. Оқуға Грант алған байқау жеңімпазы қормен жасалған демеушілік көмек көрсету туралы шарттың талаптарын сақтауға міндетті, оның ішінде, бірақ онымен шектелмей:

6.2.1. кестеге сәйкес сабақтарға қатысу және дәлелді себептермен 1 (бір) айда 3 (үш) сабақтан артық сабаққа қатыспауға рұқсат етіледі;

6.2.2. сертификат алу үшін кем дегенде сабаққа кем дегенде 80% қатысу қажет;

6.2.3. Курстарда оқыту шеңберінде өздік жұмыс бойынша барлық тапсырмалар мен тапсырмаларды жауапкершілікпен орындау;

6.2.4. емтихандарды уақытында тапсыру;

6.2.5. егер осы бағдарлама шеңберінде жеңімпаз IELTS тапсырған жағдайда, ол IELTS емтихандарын тапсырған сәттен бастап 30 күн ішінде шығармашылық есеп беруі тиіс. Шығармашылық есептің нысаны осы Ереженің №1 қосымшасында көрсетілген.

6.3. Курстарға тек ЖОО қабырғасында білім алып жатқан студенттер, магистранттар, докторанттар және штаттық қызметкерлер қатыса алады. Студент/оқытушы басқа жоғары оқу орнына ауысқан жағдайда, сондай-ақ егер ол академиялық демалыста, басқа ЖОО-ның тағылымдамасында және т.б. болса, онда Қор тарапынан оның курстарда оқуын қаржыландыру ескертусіз бір жақты тәртіппен автоматты түрде тоқтатылады.

**VII.** Байқауға және (немесе) Ережеге қатысты барлық сұрақтар бойынша Қор тарапынан келесі уәкілетті тұлғаларға хабарласуға болады:

7.1. **«Shakhmardan Yessenov Foundation ғылыми білім беру қоры» жеке қоры** - сайты: [www.yessenovfoundation.org](http://www.yessenovfoundation.org);

2) **Айгерім Султан**, ұялы тел.: +7 701 627 9607, aigerim.s@yessenovfoundation.org;

3) **Ирина Грищенко**, ұялы тел.: +7 771 775 1815, irina.g@yessenovfoundation.org.

**«Қазақстанның өңірлік ЖОО-дағы ағылшын тілі 2024-2026»**

**бағдарламасы ережесінің**

**№1 қосымшасы**

**ШЫҒАРМАШЫЛЫҚ ЕСЕП (үлгі)**

1. Шығармашылық есеп қордың ресми мекенжайына жіберіледі: info@yessenovfoundation.org;

 міндетті түрде көшірмеге келесілер қойылады:

**- Грищенко Ирина Федоровна**, электрондық пошта: irina.g@yessenovfoundation.org, байланыс телефоны: +7 771 775 18 15;

- **Сұлтан Әйгерім Айдарқызы**, электрондық пошта: aigerim.s@yessenovfoundation.org, байланыс телефоны: +7 701 627 96 07.

2. Шығармашылық есептің мәтіні еркін түрде жазылады және мыналарды қамтуы тиіс:

2.1. бағдарламаға қатысушының жұмыс/оқу процесін көрсететін 4 (төртке) дейін сапалы (жеке және ұжымдық) фотосурет;

2.2. ағылшын тілін үйрену процесінің сипаттамасы, аралық және қорытынды нәтижелердің сипаттамасы;

2.3. сіз үшін ненің пайдалы/жаңа және т.б. болғаны;

2.4. ағылшын тілін үйренудің пайдасы;

2.5. ағылшын тілін үйреніп, IELTS емтиханын тапсырғаннан кейін сіз үшін ашылған мүмкіндіктер;

2.6. болашақ жеңімпаздарға берер кеңестеріңіз бен лайфхактарыңыз;

2.7. Қорға көрсете алатын көмегіңіз;

2.8. көзқарасыңыз бойынша қордың жұмысы, бағдарламаларды жетілдіру үшін пайдалы болуы мүмкін басқа нәрселер.